સૂત્રો તરફથી કહેવામાં આવ્યું છે કે આ કોઈ પેડ વર્કરો નથી પરંતુ આ પાર્ટીની વિચારધારા અને વડાપ્રધાન મોદીનું સમર્થન કરનાર લોકો છે. દેશભરમાં ફેલાયેલા આ ૧૨ લાખ સ્વૈચ્છિક લોકોમાં ડૉકટરો, એન્જિનિયરો, સામાન્ય કર્મીઓ, વિદ્યાર્થીઓ સામેલ છે. પાર્ટીના આઈટી સેલના પ્રમુખ અમિત માલવિયના કહેવા મુજબ ૨૦૧૯માં સોશિયલ મીડિયાની ટીમ પાંચ વર્ષ પહેલાની સરખામણીમાં અનેકગણી ઝડપથી કામ કરશે. છેલ્લા ત્રણ વર્ષમાં સોશિયલ મીડિયા ટીમ દ્વારા અનેક મોટી સફલતા હાંસલ કરવામાં આવી છે. દાખલા તરીકે ભાજપના યુ ટ્યુબ ચેનલને નિહાળનાર લોકોની સંખ્યા વધીને ૮.૫ કરોડ સુધી થઈ ગઈ છે. આવી જ રીતે ભાજપની વેબસાઈટ નિહાળનારની સંખ્યા ૭૦ લાખ સુધી પહોંચી ગઈ છે. ટ્‌વીટર પર ફોલોઅર્સની સંખ્યા ૧૭ લાખથી વધીને એક કરોડ અને ફેસબુક ફોલોઅર્સની સંખ્યા ૭૨ લાખથી વધીને ૧.૪૭ કરોડ થઈ છે.